छह माह में अस्पताल की पुताई पूरी नहीं
भास्कर संवाददाता|रामानुजनगर
पीडब्ल्यूडी द्वारा विकासखंड में शासकीय कार्यालयों के रंगरोगन कार्य में भी मनमानी की जा रही है। महीनों से कराया जा रहा रंगरोगन का कार्य मात्र दो मजदूरों के भरोसे चल रहा है। सामुदायिक स्वास्थ्य केंद्र में तो छह महीने से लिपाई-पोताई हो रही है, जो अब तक पूरी नहीं हो पाई है।
पीडब्लयूडी द्वारा शासकीय कार्यालयों के रंगरोगन के लिए टेंडर दिया गया है। ठेकेदार द्वारा उदासीन रवैया अपनाते हुए घटिया तरीके से कार्यालयों में लिपाई-पोताई कराई जा रही है। स्थानीय लोगों द्वारा इसकी शिकायत कई बार विभाग को दी गई, लेकिन अभी तक कोई पहल होती दिखाई नहीं दे रही है। रामानुजनगर सामुदायिक स्वास्थ्य केंद्र के बीएमओ ने बताया कि पूरे हास्पीटल में आधा-अधूरा काम करके छोड़ दिया गया है। शिकायत करने के बाद भी काम पूरा नहीं किया जा रहा है। इसके कारण छह महीने से अव्यवस्था के बीव स्वास्थ्य केंद्र संचालित हो रहा है। इस संबंध में सूरजपुर कलेक्टर जीआर चुरेंद्र ने कहा कि इसकी जांच कराकर संबंधित के खिलाफ कार्रवाई की जाएगी।
hin_Deva san_Deva hin_Deva hin_Deva